На основу члана 44.Закона о култури („Службени гласник Републике Србије“, број 72/09,13/16 и 30/16), члана 37. Статута града Ниша ("Службени лист града Ниша", број 88/08, 143/16 и 18/2019) и члана 15. Одлуке о оснивању Нишког симфонијског оркестра („Сл.лист Града Ниша“, бр.2/11 и 115/16)

Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

I **ДАЈЕ СЕ** **САГЛАСНОСТ** на Програм рада Нишког симфонијског оркестра за 2020.годину број: XXXI-1828-3 од 26.12.2019. године, који је донео Управни одбор ове установе на седници одржаој 26.12.2019.године.

II Програм рада Нишког симфонијског оркестра за 2020.годину биће реализован у складу са финансијским планом ове установе за 2020.годину.

III Решење доставити Нишком симфонијском оркестру, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Управни одбор Нишког симфонијског оркестра, на седници одржаној 26.12.2019. године, донео је Програм рада Нишког симфонијског оркестра за 2020.годину, број: XXXI-1828-3 од 26.12.2019.године.

У 2020. Години Нишки симфонијски оркестар планира промовисање младих уметника. Такође, оркестар планира премијерне концерте са признатим уметницима из Чешке, Русије, Мексика, Италије, Шпаније, Аргентине, Турске, Бугарске, као и уметницима из Града Ниша и Србије, чија ће имена привући велико интересовање публике Ниша и градова у региону.

У овој години планирано је да Нишки симфонијски оркестар одржи: 16 премијерних концерата у Нишу, 15 педагошких концерата, 2 концерта на Нишким музичким свечаностима, НИМУС ( свечано отварање и затварање фестивала), 5 променадних концерата, свечане концерте (по позиву), гостовања оркестра у градовима Србије и иностранству.

На премијерним концертима наступиће врхунски уметници из земље и иностранства, који ће на прави начин подићи квалитет и реноме оркестра. Програм премијерних концерата, који је пажљиво конципиран, биће уприличен поводом обележавања јубилеја великих композитора класичне музике. То ће уједно бити и највећи концерти за разне инструменте и програме који ће по први пут бити извођени у нашој земљи. Премијерни концерти могу бити делимично, или у потпуности измењени у зависности од репертоара солиста и уметничких претензија диригената.

На свечаним концертима и академијама Нишки симфонијски оркестар одржаће концерте са прилагођеним програмом. Ову врсту активности реализоваће и камерни састави чији су чланови музичари Нишког симфонијског оркестра.

Чланом 33. Одлуке о буџету Града Ниша за 2020. годину („Службени лист Града Ниша“, број 106/2019) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава индиректним корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Нишког симфонијског оркестра за 2020. годину.

Овлашћено лице- по овлашћењу

Начелника Градске управе града Нишa

\_\_\_\_\_\_\_\_\_\_\_\_\_\_\_\_\_\_\_\_\_\_

Зорица Вељковић